जम्मू कश्मीर में छुट्टी पर घर आए सेना के जवान का आतंकियों द्वारा अपहरण की खबर झूठी, रक्षा मंत्रालय ने जारी किया बयान  
जम्मू-कश्मीर में सेना के जवान की अगवा करने की बात झूठी.
रक्षा मंत्रालय ने जारी किया बयान.
पहले खबर थी कि जवान को आतंकियों ने अगवा कर लिया है.
जम्म- कश्मीर के बडगाम जिले से सेना के एक जवान के लापता होने की बात की सच्चाई सामने आ गई है. शुक्रवार की शाम से लापता सेना के एक जवान को लेकर पुलिस को संदेह था कि किसी आतंकवादी संगठन ने उसका अपहरण किया होगा. मगर यह बात पूरी तरह से गलत है. खुद रक्षा मंत्रालय ने आधिकारिक तौर पर कहा है कि सेना के जवान मोहम्मद यासीन की आतंकियों द्वारा अपहरण की खबर पूरी तरह से गलत है. वह पूरी तरह से सुरक्षित हैं और मीडिया में जो खबरें चल रही हैं, वह भी गलत है. साथ की रक्षा मंत्रालय ने ऐसी अटकलबाजियों से दूर रहने को कहा है. 
दरअसल, इससे पहले अधिकारियों ने बताया था कि जम्मू कश्मीर लाइट इंफैन्ट्री रेजीमेंट में तैनात मोहम्मद यासीन के परिवार ने पुलिस को सूचना दी कि कुछ लोग काजीपुरा चदूरा में उनके घर आए और यासीन को ले गए. यासीन छुट्टी पर घर आया था. हालांकि, अब यह साफ हो गया है कि जवान मोहम्मद यासीन का अपहरण नहीं हुआ है और वह पूरी तरह से सुरक्षित हैं. 
Defence Ministry: Media reports of the abduction of a serving Army soldier(Mohammad Yaseen) on leave from Qazipora, Chadoora, Budgam(J&K) are incorrect. Individual is safe. Speculations may please be avoided. pic.twitter.com/oYKXoYVQGT

दरअसल, यासीन के किडनैप होने की अफवाह की जोर पकड़ने की वजह यह रही क्योंकि पुलवामा आतंकी हमले के बाद से जैश के ठिकानों को भारत द्वारा उड़ाए गए. इसके बाद से सेना और सैन्य ठिकाने आतंकियों के निशाने पर है. इसके अलावा, आए दिन सुरक्षाबलों और आतंकियों के बीच मुठभेड़ की जानकारी सामने आ रही है और सेना ने मिशन ऑल आउट को लेकर काफी हद तक कामयाबी भी हासिल कर ली है. सेना के हौसलों से घबराए आतंकी कायराना हरकत कर रहे हैं. 
इससे पहले आतंकवादियों ने सेना के जवान औरंगजेब को घर से अगवा कर लिया था. औरंगजेब भी छुट्टियां बिताने अपने घर आए हुए थे. बाद में आतंकियों ने उनकी हत्या कर दी थी. साल 2017 में भी सेना के लेफ्टिनेंट उमर फैयाज का अपहरण हो गया था और हत्या कर दी गई थी. लेफ्टिनेंट भी छुट्टियां बिताने घर आए हुए थे.